डुग्गर दे लोकगीतें च डुग्गर दी संस्कृति दे दर्शन बड़ी असानी कन्ने कीते जाई सकदे न पर एह्‌दा एह् मतलब नईं जे डुग्गर संस्कृति दे सारे तत्व डोगरी दे लोकगीतें च मिली सकदे न वाहन होने दे नातै एह् जमदे मरदे रौंह्‌दे न। परम्परा दे वाहन होने दे नातै एह् जमदे-मरदे रौंह्‌दे न। कन्ने गै लोकगीतें च मनुक्खै दे सारे अनुभव, एह्‌सास , कम्म, व्यहार ते विचर आदि गी बन्नने दी समर्था नईं होंदी। जेह्‌ड़े लोकगीत बनने-बिगड़ने दी प्रक्रिया दे बावजूद बचे रौह्‌दे न, उयै लोक-संस्कृति दी रक्खेआ दे साधन बनदे न। फी बी इन्नी गल्ल जरूर ऐ जो कोई मानु अपने लोकगीतें च संस्कृति दे तत्व तुप्पी-तुप्पियै संस्कृति दा समूलचा रूप खड़ा करना चाह् तां करी सकदा ऐ, भाएं एह् कम्म बड़ा कठन ऐ।